Dreame lancerer tre nye robotstøvsugere

Der er virkelig fart på Dreame for tiden, især på produktionen af nye robotstøvsugere. Denne gang udvider firmaet sin L-serie med tre nye robotstøvsugere, der ifølge dem selv kombinerer høj sugeevne, AI-navigation og smarte rengøringsfunktioner. De nye modeller – Dreame L50 Ultra, Dreame L40s Pro Ultra og Dreame L40 Ultra AE – er tilgængelige i Norden fra den 13. juni 2025.

L50 Ultra

Dreame L50 Ultra er den mest avancerede model i serien. Den benytter Obstacle Crossing Methods og et integreret støddæmpningssystem, som sikrer effektiv og lydsvag rengøring. Robotten navigerer rundt i hjemmet og skulle helt være i stand til at undgå hårde kollisioner.

L40s Pro Ultra

L40s Pro Ultra bygger videre på Dreames teknologi med en kraftfuld TurboForce-motor i sjette generation og det nye HyperStream DualBrush-system. Med EasyLeap-systemet kan den passere forhindringer op til 4 cm, og den fleksible Dual Flex Arm gør det nemmere at komme tæt på vægge og under møbler. Robotten er særligt velegnet til børnefamilier og husstande med kæledyr.

L40 Ultra AE

Den mindste af nyhederne, Dreame L40 Ultra AE, er udstyret med Pathfinder Smart Navigation og lærer hurtigt hjemmets indretning at kende. Den har en TriCut-børste, der effektivt samler hår op uden at filtre, samt en kraftfuld sugeevne på 19.000 Pa, hvilket sikrer grundig rengøring selv i hjørnerne.

Pris og tilgængelighed

Alle tre modeller fås i Norden fra 13. juni 2025 hos blandt andre Elgiganten, Power, Komplett og Coolshop, og priserne vil være som følger ved lanceringen:

Dreame L50 Ultra: 7.499 kr.

Dreame L40s Pro Ultra: 6.499 kr.

Dreame L40 Ultra AE: 5.199 kr.

Dreame lancerer tre nye robotstøvsugere